ddrg/super_eurlex huggingface dataset:
A Bizottság 2551/1999/EK rendelete

(1999. december 2.)

a karfiolra és az articsókára vonatkozó forgalmazási előírások megállapításáról szóló 963/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1257/1999/EK rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 2. cikke (2) bekezdésére,

mivel:

(1) a karfiolra és az articsókára vonatkozó forgalmazási előírások megállapításáról szóló 963/98/EK rendelet [3] I. melléklete a karfiol színét érintő rendelkezéseket tartalmaz. Egyes új karfiolfajták színe eltér azokétól, amelyeknek forgalmazását eddig engedélyezték. A karfiolra vonatkozó minőségi előírások minőségre és jelölésre vonatkozó rendelkezéseit módosítani kell;

(2) az e rendeletben előírt intézkedések összhangban vannak a Frissgyümölcs és -zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 963/98/EK rendelet I. melléklete a következőképpen módosul:

1. A II. cím (A minőségre vonatkozó rendelkezések) B. részének (Osztályozás) első lábjegyzete helyébe a következő szöveg lép:

"(1) Eltérő színű karfiol értékesítése azonban megengedett, amennyiben az rendelkezik a választott osztály sajátosságaival és színe a fajtára jellemző."

2. A VI. cím (A jelölésre vonatkozó rendelkezések) B. részének (A termék megnevezése) második francia bekezdése helyébe a következő szöveg lép:

"– A II. cím B. részének első lábjegyzetében említett eltérő színű karfiol kereskedelmi típusának vagy fajtájának neve."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet a hatályba lépésének hónapját követő hónap első napjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 2-án.

a Bizottság részéről

Franz Fischler

a Bizottság tagja

[1] HL L 160., 1999.6.26., 80. o.

[2] HL L 297., 1996.11.21., 1. o.

[3] HL L 135., 1998.5.8., 18. o.

--------------------------------------------------
A Tanács 2703/1999/EK rendelete

(1999. december 14.)

az Ausztria, Finnország és Svédország csatlakozási okmányának 149. cikke (1) bekezdésében előírt időszak meghosszabbításáról szóló 2596/97/EK rendelet módosításáról

AZ EURÓPAI UNIÓ TANÁCSA,

tekintettel Ausztria, Finnország és Svédország csatlakozási okmányára és különösen annak 149. cikke (2) bekezdésére,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) A 2596/97/EK rendelet [3] 1. cikkének második bekezdése meghosszabbítja azt az időszakot, amely során Finnországban és Svédországban átmeneti intézkedések fogadhatók el az emberi fogyasztásra szánt tej zsírtartalmának követelményei tekintetében; a Közösségi szabályok átvételéből adódó nehézségeket, amelyek az említett átmeneti intézkedéseket szükségessé teszik, 1999. december 31. előtt nem lehet megoldani.

(2) Szükséges ezért az 1994-i csatlakozási okmányban a kérdéses időszak meghosszabbítására vonatkozó lehetőség alkalmazása; egy további négyéves időszak megfelelőnek tűnik.

(3) Az említett országokban egyben félidős vizsgálatot kell tartani a közösségi szabályok alkalmazásában elért fejlődés tekintetében,

ELFOGADTA EZT A RENDELETET:

1. cikk

A 2596/97/EK rendelet 1. cikkében a második bekezdés helyébe a következő szöveg lép:

"Tekintettel azonban a Finnországban és Svédországban előállított emberi fogyasztásra szánt tej zsírtartalmára vonatkozó követelményekre, az időszak 2003. december 31-ig meghosszabbodik.

Finnország és Svédország 2001. december 31. előtt tájékoztatja a Bizottságot a közösségi szabályok átvétele tekintetében elfogadott intézkedésekről. Ez alapján a Bizottság jelentést terjeszt a Tanács elé az érintett tagállamok által elért fejlődésről."

2. cikk

Ez a rendelet 2000. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 14-én.

a Tanács részéről

az elnök

K. Hemilä

[1] HL C 342., 1999.11.30., 35. o.

[2] Az 1999. december 2-i vélemény (a Hivatalos Lapban még nem tették közzé).

[3] HL L 351., 1997.12.23., 12. o.

--------------------------------------------------
A Bizottság 1167/1999/EK rendelete

(1999. június 3.)

az avokádóra vonatkozó forgalmazási előírások megállapításáról szóló 831/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 857/1999/EK rendelettel [1] HL L 108., 1999.4.27., 7. o. módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] HL L 297., 1996.11.21., 1. o., és különösen annak 2. cikke (2) bekezdésére,

(1) mivel a 831/97/EK bizottsági rendelet [3] HL L 119., 1997.5.8., 13. o. melléklete megállapítja az avokádóra vonatkozó forgalmazási előírásokat;

(2) mivel az ENSZ/EGB-nek (Egyesült Nemzetek Európai Gazdasági Bizottsága) a tagországok közötti vagy azokba irányuló nemzetközi kereskedelembe kerülő avokádó forgalmazását és kereskedelmi minőségellenőrzését érintő FFV-42 minőségi előírását az EGB romlandó termények szabványosításával és minőségjavításával foglalkozó munkacsoportja legutóbbi ülésén módosították; mivel a 2200/96/EK rendelet 2. cikkének (2) bekezdése úgy rendelkezik, hogy a gyümölcsre és zöldségre vonatkozó minőségi előírások elfogadásakor figyelembe kell venni az említett munkacsoport által ajánlott ENSZ/EGB előírásokat; mivel az avokádóra vonatkozó közösségi minőségi előírásokat ennek megfelelően összhangba kell hozni az megfelelő ENSZ/EGB előírásokkal;

(3) mivel az e rendeletben előírt intézkedések összhang- ban vannak a Frissgyümölcs és -zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 831/97/EK rendelet melléklete a következőképpen módosul:

1. a II. "MINŐSÉGI ELŐÍRÁSOKRA VONATKOZÓ RENDELKEZÉSEK" cím A. "Minimumkövetelmények" pontja második bekezdésének első mondata a "legyen" szót követően a "a feladás helyén megfelelően kemény és" szöveggel egészül ki;

2. az V.

"A KÜLSŐ MEGJELENÉSRE VONATKOZÓ ELŐÍRÁSOK"

cím A.

"Egyneműség"

pontja első bekezdésének helyébe a következő szöveg lép (beleértve a lábjegyzetet):

"Minden csomagolási egység legyen egynemű és csak azonos eredetű, fajtájú, minőségű, színeződésű [1] A sötét héjú változatok színének megváltozása nem tekinthető hibának, a gyümölcsök színe azonban a feladás helyén valamennyi csomagolási egységben legyen egynemű. és méretű avokádót tartalmazzon."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. június 3-án.

a Bizottság részéről

Franz Fischler

a Bizottság tagja

--------------------------------------------------
A Bizottság 1453/1999/EK rendelete

(1999. július 1.)

a rizs Réunionba történő kivitelére vonatkozó részletes szabályok megállapításáról szóló 2692/89/EGK rendeletnek a támogatási dokumentum érvényessége tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2072/98/EK rendelettel [1] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre [2] és különösen annak 10. cikke (3) bekezdésére,

(1) mivel a 2692/89/EGK bizottsági rendelet [3] 13. cikkének (8) bekezdése meghatározza, hogy a támogatási dokumentum érvényessége a legutóbb az 1127/1999/EK rendelettel [4] módosított 3719/88/EGK bizottsági rendelet [5] 21. cikkének (1) bekezdése szerint meghatározott kibocsátási időponttól az azt követő második hónap végéig tart;

(2) mivel a legutóbb a 444/98/EK bizottsági rendelettel [6] módosított 1162/95/EK rendelet [7] II. melléklete meghatározza, hogy a kiviteli engedélyek érvényessége a 3719/88/EGK rendelet 21. cikkének (1) bekezdése szerint meghatározott kibocsátási időponttól az azt követő negyedik hónap végéig tart; mivel a két dokumentum érvényességi idejét úgy kell összehangolni, hogy a Réunionba való kivitelre vonatkozó támogatási dokumentum érvényességi idejét négy hónapra kell meghosszabbítani;

(3) mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2692/89/EGK rendelet 13. cikkének (8) bekezdése helyébe a következő rendelkezés lép:

"(8) A támogatási dokumentum a 3719/88/EGK rendelet 21. cikkének (1) bekezdése szerint meghatározott kibocsátási időponttól az ezt követő negyedik hónap végéig érvényes."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. július 1-jén.

a Bizottság részéről

Franz Fischler

a Bizottság tagja

[1] HL L 265., 1998.9.30., 4. o.

[2] HL L 329., 1995.12.30., 18. o.

[3] HL L 261., 1989.9.7., 8. o.

[4] HL L 135., 1999.5.29., 48. o.

[5] HL L 331., 1988.12.2., 1. o.

[6] HL L 56., 1998.2.26., 12. o.

[7] HL L 117., 1995.5.24., 2. o.

--------------------------------------------------
A Bizottság 1903/2000/EK rendelete

(2000. szeptember 7.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1509/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Hollandia a 2081/92/EGK rendelet 5. cikke cikkével összhangban továbbította a Bizottságnak egy név eredetmegjelölésként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő névre vonatkozóan, annak az Európai Közösségek Hivatalos Lapjában való kihirdetését követően [3] az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezt a nevet be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal az eredetmegjelölésként a Közösség egész területén oltalmat élvez.

(5) E rendelet melléklete kiegészíti a legutóbb az 1651/2000/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő névvel egészül ki, és azt be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló eredetmegjelölést (OEM).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. szeptember 7-én.

a Bizottság részéről

Franz Fischler

a Bizottság tagja

[1] HL L 174., 2000.7.13., 7. o.

[2] HL L 208., 1992.7.24., 1. o.

[3] HL C 378., 1999.12.30., 2. o.

[4] HL L 189., 2000.7.27., 15. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Sajtok

HOLLANDIA

Kanterkaas, Kanternagelkaas, Kanterkomijnekaas (OEM)

--------------------------------------------------
A Bizottság 2438/2000/EK Rendelete

(2000. november 3.)

a halászati és az akvakultúraágazatban a tagállamok által a termelői szervezeteknek nyújtott támogatás kiszámítására vonatkozó részletes szabályok megállapításáról szóló 908/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a halászati ágazatnak nyújtott közösségi strukturális támogatásra vonatkozó részletes szabályok és intézkedések megállapításáról szóló, 1999. december 17-i 2792/1999/EK tanácsi rendeletre [1] és különösen annak 15. cikk (4) bekezdésére,

mivel:

(1) A halászati és az akvakultúraágazatban a tagállamok által a termelői szervezeteknek nyújtott támogatás kiszámítására vonatkozó részletes szabályok megállapításáról szóló, 2000. május 2-i 908/2000/EK bizottsági rendelet [2] 6. cikke részletes szabályokat állapít meg az 1999. december 31-ig hatályos rendelkezésekről a 2000. január 1-jétől hatályos rendelkezésekre való átmenet tekintetében.

(2) A 908/2000/EK rendelet 6. cikke (3) bekezdésének rendelkezései nem felelnek meg a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendelet [3] 30. cikke (2) bekezdése rendelkezéseinek. Ezért ezt a helyzetet a 908/2000/EK rendelet módosításával kell helyrehozni.

(3) Az e rendeletben előírt intézkedések összhangban vannak a Halászati és Akvakultúraágazati Irányítóbizottság véleményével,

ELFOGADTA EZT A RENDELETET:

1. cikk

A 908/2000/EK rendelet 6. cikkének harmadik bekezdését el kell hagyni, és helyébe a következő rendelkezés lép:

"Olyan támogatás esetében, amelyről a tagállamok 2000. január 1-je után határoztak a 3759/92/EGK rendelet 7. és 7b. cikke alapján, visszatérítést kell fizetni a strukturális alapok programja összefüggésében az érintett tagállam részére a 2000-2006 közötti időszakra."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2000. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. november 3-án.

a Bizottság részéről

Franz Fischler

a Bizottság tagja

[1] HL L 337., 1999.12.30., 10. o.

[2] HL L 105., 2000.5.3., 15. o.

[3] HL L 161., 1999.6.26., 1. o.

--------------------------------------------------
A Tanács 1336/2000/EK rendelete

(2000. június 19.)

a nyersdohány piacának közös szervezéséről szóló 2075/92/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) A 2075/92/EGK rendelet [3] 9. cikkének (3) bekezdése a legutóbbi betakarítást megelőző három év során leszállított mennyiség átlagának arányában osztja szét a termelési kvótákat a termelők között.

(2) E rendelet 9. cikkének (4) bekezdése úgy rendelkezik, hogy a termeltetési szerződések megkötésének határideje előtt a tagállamok a (3) bekezdésnek megfelelően átadhatják garanciaküszöb-mennyiségeik részeit más fajtacsoportoknak. A "(3) bekezdésnek megfelelően" kifejezést egy olyan rendelkezésből vették át, ami megelőzte az átadásra vonatkozó intézkedés elfogadását. A (3) bekezdésre történő hivatkozást a (4) bekezdésben ezért törölni kell, tekintettel arra a tényre, hogy az átadás nem történhet meg a (3) bekezdés szerint anélkül, hogy az ne érintené hátrányosan azokat a termelőket, akik már megkapták termelési kvótáikat a legutóbbi betakarítás évét megelőző három évben leszállított átlagos mennyiség arányában, és akik a piaci keresletre reagálva más fajták termesztését kérelmezik. Hatása szerint a (3) bekezdésre történő hivatkozás alkalmazása azt jelentené, hogy az átadott mennyiségeket a legutóbbi betakarítás évét megelőző három évben általuk leszállított átlagos mennyiségek arányában kellene a termelők között szétosztani, figyelmen kívül hagyva az átadást kérelmező termelő szerzett jogát.

(3) A kérdéses intézkedést az 1999. évi betakarítástól kell alkalmazni,

ELFOGADTA EZT A RENDELETET:

1. cikk

A 2075/92/EGK rendelet 9. cikke (4) bekezdésének első albekezdése a következőképpen módosul:

"A termeltetési szerződések megkötésére meghatározott határidő előtt a tagállamok felhatalmazást kaphatnak arra, hogy garanciaküszöb-értékeik részeit más fajtacsoportoknak adják át."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet az 1999. évi betakarítástól kezdve kell alkalmazni.

Ez a rendelet teljes egészében kötelező és közvetlen alkalmazandó valamennyi tagállamban.

Kelt Luxembourgban, 2000. június 19-én.

a Tanács részéről

az elnök

L. Capoulas Santos

[1] HL C 108., 1998.4.7., 87. o.

[2] 2000. március 15-i vélemény (a Hivatalos Lapban még nem tették közzé).

[3] HL L 215., 1992.7.30., 70. o. A legutóbb a 660/1999/EK rendelettel (HL L 83., 1999.3.27., 10. o.) módosított rendelet.

--------------------------------------------------
Az Európai Központi Bank 985/2001/EK rendelete

(2001. május 10.)

az Európai Központi Bank szankciók kirovására vonatkozó hatásköréről szóló EKB/1999/4 rendelet módosításáról

(EKB/2001/4)

AZ EURÓPAI BANK KORMÁNYZÓTANÁCSA,

tekintettel az Európai Közösséget létrehozó szerződésre, és különösen annak 110. cikke (3) bekezdésére,

tekintettel a Központi Bankok Európai Rendszere és az Európai Központi Bank alapokmányára, és különösen annak 34.3. és 19.1. cikkére,

tekintettel az Európai Központi Bank szankciók kirovására vonatkozó hatásköréről szóló, 1998. november 23-i 2532/98/EK tanácsi rendeletre [1], és különösen annak 6. cikke (2) bekezdésére,

mivel:

Az Európai Központi Bank szankciók kirovására vonatkozó hatásköréről szóló, 1999. szeptember 23-i 4/1999/EKB rendeletet [2] az alábbi okok miatt módosítani kell:

a múltbéli tapasztalatok azt mutatták, hogy a szankciók alkalmazására és végrehajtására vonatkozó információk tárolásával kapcsolatos jelenlegi eljárásrend, és így különösen az eredeti dokumentációk és iratok EKB és nemzeti központi bankok közötti cseréje igen nehézkesnek bizonyult. Ezért az eljárást egyszerűsíteni kell, oly módon, hogy létrejöjjön a szankciók alkalmazásának egy gyors eljárásra alapozott hatékony és szilárd rendszere, és ugyanakkor a korábbival megegyező mértékű jogbiztonság legyen garantálható,

ELFOGADTA EZT A RENDELETET:

1. cikk

A 4/1999/EKB rendelet módosításai

A 4/1999/EKB rendelet 9. cikke (5) bekezdésének helyébe a következő szöveg lép:

"(5) Az érintett nemzeti központi bank, illetve adott esetben az EKB a szankció alkalmazásával és foganatosításával kapcsolatos összes információt egy aktában köteles tárolni, amelyet a szankció alkalmazására vonatkozó határozat jogerőssé válását követően legalább öt éven keresztül köteles megőrizni. Az illetékes nemzeti központi bank továbbítja az EKB részére a birtokában lévő és a jogsértéssel kapcsolatos eljárásra vonatkozó összes eredeti dokumentáció és anyag másolatát."

2. cikk

Hatálybalépés

Ez a rendelet az Európai Közösségek Hivatalos Lapjában való kihirdetését követő hónap 24. napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Frankfurt am Mainban, 2001. május 10-én.

az EKB Kormányzótanácsa részéről

az elnök

Willem F. Duisenberg

[1] HL L 318., 1998.11.27., 4. o.

[2] Európai Központi Bank 2157/1999/EK rendelete, HL L 264., 1999.10.12., 21. o.

--------------------------------------------------
A Bizottság 1964/2001/EK rendelete

(2001. október 8.)

a Skóciától északra eső területen (Shetland terület) történő egyes halászati tevékenységekre vonatkozó engedélyezési rendszer létrehozásáról szóló 2166/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1181/98/EK rendelettel [1] módosított, a halászat és akvakultúra közösségi rendszerének létrehozásáról szóló, 1992. december 20-i 3760/92/EGK tanácsi rendeletre [2] és különösen annak 7. cikk (2) bekezdésére,

mivel:

(1) A legutóbb a 2502/1999/EK rendelettel [3] módosított, a Skóciától északra eső területen (Shetland terület) történő egyes halászati tevékenységekre vonatkozó engedélyezési rendszer létrehozásáról szóló, 2166/83/EGK rendelet [4] megállapítja a területen tevékenykedő közösségi halászhajók mozgásának az említett rendelet I. mellékletében felsorolt rádióállomások egyikén keresztül történő közlési rendszerét.

(2) A Németország és Franciaország területén lévő rádióállomások végleg beszüntették a működésüket. Az ezen állomásokra történő hivatkozásokat a vonatkozó mellékletből ezért el kell hagyni.

(3) A 2166/83/EGK rendeletet ezért módosítani kell.

(4) Az e rendeletben előírt intézkedések összhangban vannak a Halászati és Akvakultúraágazati Irányítóbizottság véleményével,

ELFOGADTA EZT A RENDELETET:

1. cikk

A 2166/83/EGK rendelet I. mellékletéből a következő sorokat el kell hagyni:

"Boulogne | FFB | |

Brest | FFU | |

Saint-Nazaire | FFO | |

Bordeaux | FFC | |

Norddeich | DAF | DAK |

DAH | DAL |

DAI | DAM |

DAJ | DAN" |

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. október 8-án.

a Bizottság részéről

Franz Fischler

a Bizottság tagja

[1] HL L 164., 1998.6.9., 1. o.

[2] HL L 389., 1992.12.31., 1. o.

[3] HL L 304., 1999.11.27., 14. o.

[4] HL L 206., 1983.7.30., 71. o.

--------------------------------------------------